pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับ กองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาท ในจังหวัดยะลา
วันศุกร์ที่ 14 ธันวาคม 2561
กระทรวงยุติธรรม โดยกรมบังคับคดี ร่วมกับ กองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาท ในจังหวัดยะลา
กรมบังคับคดี โดยสํานักงานบังคับคดีจังหวัดยะลา ร่วมกับ กองทุนเงินให้กู้ยืมเพื่อการศึกษา (กยศ.) จัด “มหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้”
เมื่อวันที่ ๑๓ ธันวาคม ๒๕๖๑ กรมบังคับคดี โดยสํานักงานบังคับคดีจังหวัดยะลา ร่วมกับ กองทุนเงินให้กู้ยืมเพื่อการศึกษา (กยศ.) จัด “มหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้” เพื่อเปิดโอกาสให้ลูกหนี้กองทุนเงินให้กู้ยืมเพื่อการศึกษา (กยศ.)ได้เจรจาชําระหนี้กับ กองทุนเงินให้กู้ยืมเพื่อการศึกษา (กยศ.) ในการหาแนวทางในการชําระหนี้ เพื่อลดการถูกบังคับคดี โดยมีผู้ไกล่เกลี่ยที่เป็นคนกลาง ที่ขึ้นทะเบียนกับกรมบังคับคดี และไม่เสียค่าใช้จ่ายใดๆ ทั้งสิ้น ณ หอประชุมเล็ก มหาวิทยาลัยราชภัฏยะลา อําเภอเมือง จังหวัดยะลา ในการจัดมหกรรมไกล่เกลี่ยข้อพิพาท ครั้งนี้ ได้รับเกียรติจาก นายอนุชิต ตระกูลมุทุตา ผู้ว่าราชการจังหวัดยะลา นายแพทย์สมหมาย บุญเกลี้ยง ผู้ช่วยเลขาธิการศูนย์อํานวยการบริหารจังหวัดชายแดนใต้ เข้าเยี่ยมชมงาน โดยมี นางสาวรื่นวดี สุวรรณมงคล อธิบดีกรมบังคับคดี ให้การต้อนรับ พร้อมด้วย นายเสกสรร สุขแสง หัวหน้าผู้ตรวจราชการกรม นายอนุชิต เสียงใหญ่ ผู้อํานวยการสํานักงานบังคับคดีจังหวัดสงขลา ในฐานะหัวหน้ากลุ่มจังหวัดที่ ๙ (Sandbox) นายคมเดช ชูวงศ์ ผู้อํานวยการสํานักงานบังคับคดีจังหวัดยะลา ร้อยตํารวจตรีหญิงวรางคนา ขุนเณรพานิช ผู้อํานวยการสํานักงานบังคับคดีจังหวัดปัตตานี นายสมคิด แก้วนิล ผู้อํานวยการสํานักงานบังคับคดีจังหวัดยะลา สาขาเบตง และนางอัมพร สุคนธ์สุนทร นักวิชาการเงินและบัญชีชํานาญการ รักษาราชการแทนผู้อํานวยการสํานักงานบังคับคดีจังหวัดนราธิวาส การจัดมหกรรมไกล่เกลี่ยข้อพิพาท ในครั้งนี้ มีลูกหนี้ของ กองทุนเงินให้กู้ยืมเพื่อการศึกษา (กยศ.) เข้าร่วมเป็นจํานวน ๑,๕๙๘ ราย ในการจัดครั้งนี้ได้รับความร่วมมือจากผู้บริหาร กองทุนเงินให้กู้ยืมเพื่อการศึกษา (กยศ.) มาให้คําชี้แจงเกี่ยวกับหลักเกณฑ์ใหม่ในการชําระหนี้ของลูกหนี้ กองทุนเงินให้กู้ยืมเพื่อการศึกษา (กยศ.)ในพื้นที่ ๓ จังหวัดชายแดน ซึ่งนับเป็นครั้งแรกในการสร้างความรับรู้ ความเข้าใจเกี่ยวกับหลักเกณฑ์ดังกล่าวให้กับลูกหนี้ กองทุนเงินให้กู้ยืมเพื่อการศึกษา (กยศ.) มากขึ้น นอกจากนี้กรมบังคับคดีได้เชิญสํานักงานจัดหางานจังหวัดยะลา มารับสมัครงานให้กับลูกหนี้ กองทุนเงินให้กู้ยืมเพื่อการศึกษา (กยศ.) ซึ่งมีผู้สนใจสมัครงาน เป็นจํานวน ๑๔๕ ราย ซึ่งเป็นการบูรณาการ การทํางานตามนโยบายของรัฐมนตรีว่าการกระทรวงยุติธรรม และได้จัดให้คําปรึกษากฎหมาย แก่ผู้ที่มีปัญหาทางกฎหมายในเรื่องต่าง ๆ จํานวน ๓๐ ราย
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ ลงพื้นที่จังหวัดเชียงใหม่ ติดตามการดำเนินงานแก้ไขปัญหาไฟป่าและหมอกควัน เยี่ยมให้กำลังใจผู้ปฏิบัติงาน
วันพฤหัสบดีที่ 9 เมษายน 2563
รอง นรม.พล.อ.ประวิตรฯ ลงพื้นที่จังหวัดเชียงใหม่ ติดตามการดําเนินงานแก้ไขปัญหาไฟป่าและหมอกควัน เยี่ยมให้กําลังใจผู้ปฏิบัติงาน
รอง นรม.พล.อ.ประวิตรฯ ลงพื้นที่จังหวัดเชียงใหม่ ติดตามการดําเนินงานแก้ไขปัญหาไฟป่าและหมอกควัน เยี่ยมให้กําลังใจผู้ปฏิบัติงาน
วันนี้ (8 เมษายน 2563) เวลา 14.30 น. ณ ศูนย์บัญชาการป้องกันและแก้ไขปัญหาฝุ่นละอองขนาดเล็ก (PM 2.5) องค์การบริหารส่วนจังหวัดเชียงใหม่ พลเอก ประวิตร วงษ์สุวรรณ รองนายกรัฐมนตรี รับฟังการบรรยายสรุปสถานการณ์และผลการดําเนินงานในการแก้ไขปัญหาไฟป่าและหมอกควัน 9 จังหวัดภาคเหนือตอนบน จากนายเจริญฤทธิ์ สงวนสัตย์ ผู้ว่าราชการจังหวัดเชียงใหม่ และผู้แทนส่วนราชการที่เกี่ยวข้อง ซึ่งภาพรวมสถานการณ์ดีขึ้น หมอกควันลดลง และค่า PM 2.5 ลดลงอยู่ในเกณฑ์ปลอดภัย โดยความร่วมมือของภาครัฐ และภาคประชาชน
ภายหลังรับฟังบรรยายสรุปฯ รองนายกรัฐมนตรี กล่าวขอบคุณพร้อมให้กําลังใจเจ้าหน้าที่ ประชาชน และจิตอาสาทุกคนที่ร่วมมือกันอย่างเต็มกําลังในการแก้ไขปัญหา ขอให้ร่วมมือ ร่วมแรง ร่วมใจ และรักษามาตรฐานการทํางานร่วมมือกันต่อไป พร้อมกล่าวมอบแนวทางการดําเนินงานในการแก้ไขปัญหาไฟป่าและหมอกควัน เน้นย้ําให้ผู้ว่าราชการจังหวัดระดมสรรพกําลังทุกภาคส่วน รวมทั้งนําเครื่องมืออุปกรณ์เข้าไปดับไฟป่าให้สนิท ไม่ให้ลุกลามขยายเป็นวงกว้าง แล้วกลับมาติดอีก พร้อมกับให้ขยายความร่วมมือ รณรงค์ สร้างการรับรู้ สร้างความเข้าใจให้ประชาชนเข้ามามีส่วนร่วมดูแลรักษาป่า พร้อมทั้งแต่งตั้งประชาชนในพื้นที่ให้เป็นชุดปกป้องพิทักษ์ป่า ดับไฟป่า จัดให้มีเวรยามคอยดูแลตลอด 24 ชั่วโมง ทั้งนี้ ขอให้คํานึงถึงเรื่องความปลอดภัยของชีวิตเป็นสําคัญ โดยมอบหมายให้เจ้าหน้าที่ผู้มีความเชี่ยวชาญเป็นหัวหน้าชุด ให้ประชาชน จิตอาสาเป็นกําลังสนับสนุน รวมถึงให้ผู้ว่าราชการจังหวัดสั่งการให้กํานัน ผู้ใหญ่บ้าน จับตาประชาชนในความรับผิดชอบ ที่มีพฤติกรรมเสี่ยงในการเผาป่า ล่าสัตว์ ในส่วนของผู้ที่ได้สิทธิ์ทํากินในที่ดิน หากพบมีการเผาป่าทํากินขอให้ตัดสิทธิ์ในการทํากินอย่างเด็ดขาด
รองนายกรัฐมนตรีกล่าวต่อไปถึงการจับกุมผู้กระทําความผิด ขอให้ผู้ว่าราชการจังหวัดแถลงข่าวถึงการจับกุม ให้นําตัวมาดําเนินคดีตามกฎหมายอย่างเคร่งครัด เพื่อเป็นตัวอย่างให้ประชาชนเกิดความเกรงกลัวไม่เผาป่า พร้อมกับขอให้ผู้ว่าฯ ใช้อํานาจอย่างเต็มที่และทํางานอย่างเข้มแข็ง และจัดพื้นที่ safe zone ให้กับประชาชน คํานึงถึงสุขภาพของประชาชนเป็นหลัก
ในส่วนของสถานการณ์ปัญหาหมอกควันข้ามแดน รองนายกรัฐมนตรีได้มอบหมายให้รัฐมนตรีว่าการกระทรวงทรัพยากรธรรมชาติและสิ่งแวดล้อมหารือกับประเทศเพื่อนบ้านให้เกิดผลเป็นรูปธรรม เจรจาสร้างความร่วมมืออย่างต่อเนื่อง พร้อมทั้งพิจารณาให้ความร่วมมืออย่างเหมาะสม และขอให้ถอดบทเรียนเพื่อหาแนวทางแก้ไขปัญหาอย่างยั่งยืนต่อไป
จากนั้น รองนายกรัฐมนตรีพร้อมคณะเดินทางโดยรถยนต์ไปลานอนุสาวรีย์ครูบาศรีวิชัย เยี่ยมให้กําลังใจเจ้าหน้าที่ผู้ปฏิบัติงาน อาสาสมัคร และจิตอาสา พร้อมมอบถุงยังชีพและอุปกรณ์ที่จําเป็นในการปฏิบัติงาน เสร็จแล้วเดินทางต่อไปยังบริเวณน้ําตกมณฑาธาร อุทยานแห่งชาติดอยสุเทพ-ปุย เพื่อตรวจเยี่ยมการปฏิบัติงานและให้กําลังใจเจ้าหน้าที่
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับ ประธานเสนาธิการทหาร กองทัพประชาชนเวียดนาม
วันศุกร์ที่ 23 พฤศจิกายน 2561
รอง นรม. และ รมว.กห. ให้การต้อนรับ ประธานเสนาธิการทหาร กองทัพประชาชนเวียดนาม
เมื่อ 23 พ.ย.61 เวลา 0800 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ พล.ท.อาวุโส Phan Van Giang รมช.กห.วน. และประธานเสนาธิการทหาร กองทัพประชาชนเวียดนาม พร้อมคณะ ณ ศาลาว่าการกลาโหม
เมื่อ 23 พ.ย.61 เวลา 0800 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ พล.ท.อาวุโส Phan Van Giang รมช.กห.วน. และประธานเสนาธิการทหาร กองทัพประชาชนเวียดนาม พร้อมคณะ ณ ศาลาว่าการกลาโหม
ทั้งสองฝ่ายได้แสดงความยินดีและหารือร่วมกัน ถึงความสัมพันธ์ระหว่างกันที่มีพัฒนาการต่อเนื่องกันมา จากความร่วมมือกันอย่างใกล้ชิด ทั้งด้านความมั่นคง การค้า การลงทุน โดยเฉพาะ กองทัพของทั้งสองประเทศ ได้มีการแลกเปลี่ยนการฝึก ศึกษา และการเยือนในระดับต่างๆ ร่วมกันทั้ง 3 เหล่าทัพ
โดย พล.อ.ประวิตร ได้กล่าวแสดงความเสียใจ ต่อการอสัญกรรมของอดีตประธานาธิบดี สาธารณรัฐสังคมนิยมเวียดนามที่ผ่านมา พร้อมทั้งได้ขอความร่วมมือในการสนับสนุนแก้ปัญหาการทําประมงร่วมกัน เพื่อมิให้เกิดปัญหาการรุกน่านนํา้ของชาวประมงทั้งสองประเทศ โดยเสนอให้จัดตั้งเป็นคณะทํางานจากหน่วยงานที่เกี่ยวข้องร่วมกันแก้ปัญหา พร้อมทั้งขยายผลไปสู่ความร่วมมือแก้ปัญหาการทําประมงผิดกฎหมาย หรือ IUU ร่วมกันในภูมิภาค
พล.ท.อาวุโส Phan Van Giang ได้กล่าวแสดงความขอบคุณไทย ที่ให้การดูแลความเป็นอยู่ของชาวเวียดนามอพยพในประเทศไทย และยินดีให้การสนับสนุนไทยในการเป็นประธานอาเซียน และความร่วมมือแก้ปัญหาต่างๆที่เกิดขึ้นในพื้นที่ทางทะเลให้หมดไป พร้อมทั้ง ขอความร่วมมือไทยในการสนับสนุนการท่องเที่ยวและการเตรียมพร้อมของเวียดนามในการทําหน้าที่ประธานอาเซียนในปี 63 และใช้โอกาสนี้ เรียนเชิญ รอง นรม. และ รมว.กห. เยือนเวียดนามอย่างเป็นทางการ ในต้นปี 62 เพื่อกระชับความความสัมพันธ์ระหว่างกัน
รัฐบาลไทย-ข่าวทำเนียบรัฐบาล-นายกรัฐมนตรีวอนคนไทยใช้มีสติในการดำรงชีวิตประจำวัน รู้จักยับยั้งชั่งใจ พร้อมขอให้ติดตามการแก้ไขปัญหาภาคใต้จากเจ้าหน้าที่ อย่าสร้างแรงกดดัน และขยายความจนเกิดความขัดแย้ง
วันอังคารที่ 8 พฤศจิกายน 2559
นายกรัฐมนตรีวอนคนไทยใช้มีสติในการดํารงชีวิตประจําวัน รู้จักยับยั้งชั่งใจ พร้อมขอให้ติดตามการแก้ไขปัญหาภาคใต้จากเจ้าหน้าที่ อย่าสร้างแรงกดดัน และขยายความจนเกิดความขัดแย้ง
นายกรัฐมนตรีวอนคนไทยใช้มีสติในการดํารงชีวิตประจําวัน รู้จักยับยั้งชั่งใจ พร้อมขอให้ติดตามการแก้ไขปัญหาภาคใต้จากเจ้าหน้าที่ อย่าสร้างแรงกดดัน และขยายความจนเกิดความขัดแย้ง
นายกรัฐมนตรีวอนคนไทยใช้มีสติในการดํารงชีวิตประจําวัน รู้จักยับยั้งชั่งใจ พร้อมขอให้ติดตามการแก้ไขปัญหาภาคใต้จากเจ้าหน้าที่ อย่าสร้างแรงกดดัน และขยายความจนเกิดความขัดแย้ง
วันนี้ (8 พฤศจิกายน 2559) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงปัญหาความรุนแรงที่เกิดขึ้นในปัจจุบันว่า ขอให้ทุกคนมีความยับยั้งชั่งใจ เพราะจะเป็นตัวอย่างที่ไม่ดีแก่สังคม และขอให้มีสติในการใช้ชีวิตประจําวัน รวมทั้งมีความเห็นใจซึ่งกันและกัน จะทําสิ่งใดขอให้ที่เจตนาก่อน สําหรับผู้กระทําความผิดต้องดําเนินการตามกฎหมาย
สําหรับสถานการณ์ทางภาคใต้ถือเป็นความก้าวหน้าในการพัฒนาเรื่องของการเจรจา แต่จะไม่มีการแถลงข่าวภายหลังการพูดคุย เพราะจะเป็นการสร้างแรงกดดันระหว่างกัน ขอให้เป็นหน้าที่ของผู้ที่ได้รับมอบหมายโดยตรง ซึ่งมีอยู่หลายกลุ่มงานตามภารกิจที่ได้รับมอบหมาย ขอให้ติดตามการทํางานของเจ้าหน้าที่ และไม่ต้องการให้ขยายความ หรือติติงเจ้าหน้าที่ และฝ่ายตรงข้าม เพราะไม่ต้องการให้เกิดความรุนแรงและเกิดความสูญเสียตามมา ที่ผ่านมาได้สั่งการให้เจ้าหน้าที่ทํางานด้วยความรู้ความสามารถ ใช้สติปัญญาในการแก้ไขปัญหาอย่างบูรณาการทุกภาคส่วนที่เกี่ยวข้องให้สอดคล้องกัน
-----------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเยียวยาสภาพจิตใจเด็กนักเรียนที่ถูกครูและศิษย์เก่าของโรงเรียน ล่วงละเมิดทางเพศ ที่ จ.มุกดาหาร
วันอังคารที่ 12 พฤษภาคม 2563
รมว.พม. กําชับ จนท. เร่งช่วยเหลือเยียวยาสภาพจิตใจเด็กนักเรียนที่ถูกครูและศิษย์เก่าของโรงเรียน ล่วงละเมิดทางเพศ ที่ จ.มุกดาหาร
รมว.พม. กําชับ จนท. เร่งช่วยเหลือเยียวยาสภาพจิตใจเด็กนักเรียนที่ถูกครูและศิษย์เก่าของโรงเรียน ล่วงละเมิดทางเพศ ที่ จ.มุกดาหาร
วันที่ 10 พ.ค. 63 เวลา 12.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงกรณีเด็กนักเรียนหญิง 2 คน ชั้น ม.4 และ ม.2 ถูกครูประจําโรงเรียน จํานวน 5 คน และศิษย์เก่าของโรงเรียน อีก 2 คน ล่วงละเมิดทางเพศในจังหวัดมุกดาหาร นั้น ตนได้สั่งการให้กรมกิจการเด็กและเยาวชน (ดย.) ส่งเจ้าหน้าที่ในพื้นที่ให้ความช่วยเหลือทั้งด้านกฎหมาย ด้านความปลอดภัย และด้านสภาพจิตใจโดยการให้คําปรึกษาทางจิตวิทยาด้วย
นายจุติ กล่าวต่อว่า สําหรับเรื่องคดีความนั้น ขอให้ทุกฝ่ายให้ความเป็นธรรมตามกระบวนการทางกฎหมาย แต่สังคมมีความกังวลเรื่องการใช้อํานาจหรือการช่วยเหลือผู้ต้องหา อาจมีการข่มขู่คุกคามเกิดขึ้นได้ ตนจึงจอให้สังคมมีความเข้าใจเจ้าหน้าที่ผู้ปฏิบัติงานทุกคน ซึ่งเราทุกคนมีหน้าที่ดูแลปกป้องเด็กให้เหมือนลูกหลานของเราเอง และมั่นใจว่าเจ้าหน้าที่จะดําเนินการช่วยเหลือตามกระบวนการยุติธรรมอย่างเสมอภาค
นายจุติ กล่าวเพิ่มเติมว่า ทั้งนี้ นางสุภัชชา สุทธิพล อธิบดีกรมกิจการเด็กและเยาวชน ได้ส่งเจ้าหน้าที่บ้านพักเด็กและครอบครัวจังหวัดมุกดาหาร ร่วมกับทีม one home พม. จังหวัดมุกดาหาร เข้าช่วยเหลือและให้การคุ้มครองเด็กตามพระราชบัญญัติคุ้มครองเด็ก พ.ศ. 2546 อย่างใกล้ชิดมาตั้งแต่ต้นแล้ว ซึ่งจากการพูดคุย เด็กทั้ง 2 คนมีการคลายความวิตกกังวลได้ในระดับหนึ่ง ผู้ปกครองมีความเข้าใจ และร่วมดูแลเด็กอย่างดี พร้อมทั้งมีการจัดหาที่พักปลอดภัยให้กับเด็กตามความประสงค์ โดยให้เด็กทั้ง 2 คน ไปอยู่ที่บ้านพักเด็กและครอบครัวจังหวัดมุกดาหารเป็นการชั่วคราว หรือที่อื่น แล้วแต่ความสมัครใจของเด็กและของทุกฝ่ายร่วมกัน ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและดําเนินการช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ออมสินปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ [กระทรวงการคลัง]
วันศุกร์ที่ 27 มีนาคม 2563
ออมสินปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ [กระทรวงการคลัง]
ออมสินปิดบางสาขาที่ประชาชนหนาแน่นชั่วคราว แจงมาตรการเยียวยา 5,000 บาท ไม่ต้องมาที่ธนาคารฯ ...เงินพร้อมโอนเข้าบัญชีทุกธนาคาร ไม่ต้องรีบ ...ลงทะเบียนที่บ้านได้ 24 ชั่วโมง วอนทําตามรัฐบาลแนะนํา “อยู่บ้าน หยุดเชื้อ เพื่อชาติ”
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า การลงทะเบียนรับสิทธิตามมาตรการเยียวยา 5,000 บาท (3 เดือน) ซึ่งจะเปิดให้ลงทะเบียนผ่านเว็บไซต์ www.เราไม่ทิ้งกัน.com ในวันเสาร์ที่ 28 มีนาคม 2563 ตั้งแต่เวลา 18.00 น. เป็นต้นไป และเว็บไซต์จะเปิดตลอด 24 ชม. ดังนั้น ในขณะนี้ประชาชนไม่จําเป็นต้องเดินทางไปที่สาขาของธนาคารเพื่อเปิดบัญชีใหม่หรือเพื่อลงทะเบียน โดยประชาชนสามารถลงทะเบียนได้ด้วยตนเอง หรือให้ผู้ใกล้ชิดช่วยลงทะเบียนให้ได้ อีกทั้ง ประชาชนไม่จําเป็นต้องเปิดบัญชีธนาคารใหม่ที่ธนาคารเฉพาะกิจของรัฐ เนื่องจากในขั้นตอนการจ่ายเงิน กระทรวงการคลังสามารถโอนเงินไปได้ทุกธนาคารที่ท่านมีบัญชีอยู่แล้วและได้ลงทะเบียนไว้ โดยมีเงื่อนไขเพียงชื่อและนามสกุลเจ้าของบัญชีจะต้องตรงกับชื่อและนามสกุลที่ลงทะเบียนไว้ นอกจากนี้ สามารถเลือกให้โอนเข้าพร้อมเพย์ที่ผูกกับหมายเลขประจําตัวประชาชนก็ได้ โดยประชาชนจะได้รับเงินเร็วที่สุด 7 วันทําการหลังจากการลงทะเบียนและตรวจสอบผ่านเกณฑ์คุณสมบัติที่กําหนด
ทั้งนี้ กระทรวงการคลังได้กําหนดให้การลงทะเบียนและจ่ายเงินเป็นการดําเนินการผ่านระบบออนไลน์เป็นหลัก เพื่อความสะดวกและปลอดภัยของประชาชนมากที่สุด และให้สอดรับกับแนวปฏิบัติของกระทรวงสาธารณสุขในการอยู่บ้าน หยุดเชื้อ เพื่อชาติ
Call Center ธนาคารกรุงไทย จํากัด (มหาชน) โทร. 02-111-1144 และ สํานักนโยบายการคลัง สํานักงานเศรษฐกิจการคลัง โทร. 0 2273 9020 ต่อ 3558 3563 3557 3569 3556
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ หารือแนวทางขับเคลื่อนกิจกรรม ตามโครงการ “ไทยนิยม ยั่งยืน” โดยยึดประชาชนเป็นศูนย์กลาง
วันอังคารที่ 24 เมษายน 2561
กระทรวงยุติธรรม โดยกรมคุ้มครองสิทธิและเสรีภาพ หารือแนวทางขับเคลื่อนกิจกรรม ตามโครงการ “ไทยนิยม ยั่งยืน” โดยยึดประชาชนเป็นศูนย์กลาง
นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ เป็นประธานการประชุมวางแผนการดําเนินงานและกําหนดแนวทางการขับเคลื่อนกิจกรรม
ตามโครงการ “ไทยนิยม ยั่งยืน”
ในวันอังคารที่ ๒๔ เมษายน ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ
เป็นประธานการประชุมวางแผนการดําเนินงานและกําหนดแนวทางการขับเคลื่อนกิจกรรม
ตามโครงการ “ไทยนิยม ยั่งยืน”
เพื่อร่วมกันวางแผนการดําเนินงานและกําหนดแนวทางการขับเคลื่อนกิจกรรมดังกล่าวฯ
โดยมี เครือข่ายอาสาสมัครคุ้มครองสิทธิและเสรีภาพ และผู้นําชุมชนในพื้นที่กรุงเทพมหานคร
รวมทั้งผู้ที่เกี่ยวข้อง จํานวน ๕๐ คน เข้าร่วมฯ
โดยที่ประชุมได้รับฟังความคิดเห็น สภาพปัญหา และความต้องการของผู้นําชุมชนและตัวแทนในแต่ละพื้นที่
ที่ต้องการให้กระทรวงยุติธรรมเข้าไปช่วยเหลือสนับสนุน หรือส่งเสริมความรู้เบื้องต้น
โดยส่วนใหญ่พบปัญหาในพื้นที่ อาทิ ปัญหาเด็กติดเกม การพนัน โต๊ะบอล ผู้สูงอายุถูกทอดทิ้ง
และยาเสพติด เป็นต้น
ทั้งนี้ ความคิดเห็นและข้อเสนอแนะจากที่ประชุมจะนําไปหาแนวทางการแก้ไขปัญหาต่อไป
รัฐบาลไทย-ข่าวทำเนียบรัฐบาล-นายกรัฐมนตรีแจกหนังสือ “The SPEED of Trust” ให้คณะรัฐมนตรีหวังปลุกกำลังใจการทำงาน เผยพยายามปรับปรุงตัว ระบุ “ไม่ค่อยน่ารักแต่ทำงานเกินร้อย”
วันอังคารที่ 12 กันยายน 2560
นายกรัฐมนตรีแจกหนังสือ “The SPEED of Trust” ให้คณะรัฐมนตรีหวังปลุกกําลังใจการทํางาน เผยพยายามปรับปรุงตัว ระบุ “ไม่ค่อยน่ารักแต่ทํางานเกินร้อย”
นายกรัฐมนตรีแจกหนังสือ “The SPEED of Trust” ให้คณะรัฐมนตรีหวังปลุกกําลังใจการทํางาน เผยพยายามปรับปรุงตัว ระบุ “ไม่ค่อยน่ารักแต่ทํางานเกินร้อย”
วันนี้ (12 กันยายน 2560) เวลา 16.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเปิดเผยภายหลังการประชุมคณะรัฐมนตรี (ครม.) ว่า วันนี้ได้แจกหนังสือ 1 เล่มให้ ครม.ไปอ่านกันชื่อว่า The SPEED of Trust เป็นหนังสือเกี่ยวกับการสร้างความไว้วางใจ คนเขียนเป็นคนมีชื่อเสียงของโลกเกี่ยวกับการสร้างแรงบันดาลใจ กระบวนการปรับทัศนคติที่จะทําให้คนมีกําลังใจในการทํางาน มีการสร้างการปลุกจิตสํานึกให้กับตัวเองและองค์กร ซึ่งพยายามจะขับเคลื่อนเรื่องเหล่านี้มาตลอดรวมถึงตัวเองด้วย
นายกรัฐมนตรีกล่าวว่า “ผมก็ศึกษาอ่านและทําความเข้าใจ อะไรที่ผมต้องปรับแก้กับตัวเองได้ เช่น อารมณ์ร้อน พูดจาไม่เพราะ ผมก็พยายามปรับของผมไปเรื่อย แต่ท่านก็ต้องเห็นใจผมด้วยเพราะผมก็เป็นมนุษย์ปุถุชนธรรมดาคนหนึ่งเหมือนกัน ถึงแม้จะเป็นนายกรัฐมนตรีก็ตาม อาจจะไม่ค่อยน่ารักเท่าไร แต่ผมก็ทํางานเต็มที่ เกิน 100 เปอร์เซ็นต์ของผม”
-----------------------------------
รัฐบาลไทย-ข่าวทำเนียบรัฐบาล-ก.แรงงาน จับมือ 8 ธนาคาร เพิ่มช่องทางรับชำระเงินสมทบกองทุนประกันสังคม ผ่านระบบ e-Payment และผู้ประกันตนมาตรา 40 ชำระเงินผ่านตู้บุญเติม
วันพุธที่ 1 พฤศจิกายน 2560
ก.แรงงาน จับมือ 8 ธนาคาร เพิ่มช่องทางรับชําระเงินสมทบกองทุนประกันสังคม ผ่านระบบ e-Payment และผู้ประกันตนมาตรา 40 ชําระเงินผ่านตู้บุญเติม
กระทรวงแรงงาน ส่งเสริมการให้บริการภาครัฐ ขับเคลื่อนตามนโยบายรัฐบาล Thailand 4.0 เผย นายจ้างสามารถชําระเงินสมทบผ่านระบบอิเล็กทรอนิกส์ (e-Payment) ผ่าน 8 ธนาคาร และผู้ประกันตนมาตรา 40 ผ่านตู้บุญเติม พร้อมให้บริการวันที่ 1 พ.ย.60 ได้ทันที
นายจรินทร์ จักกะพาก ปลัดกระทรวงแรงงาน เป็นประธานในพิธีลงนามบันทึกข้อตกลงการให้บริการชําระเงินสมทบกองทุนประกันสังคมผ่านระบบอิเล็กทรอนิกส์ (e-Payment) และระบบ NSW การให้บริการรับเงินสมทบกองทุนประกันสังคมผู้ประกันตนตามมาตรา ๔๐ ผ่านตู้บุญเติม ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน วันนี้ (๑ พ.ย. ๖๐) โดยกล่าวว่า การลงนามบันทึกข้อตกลงฯ ระหว่างสํานักงานประกันสังคม และธนาคารที่ให้บริการรับชําระเงินสมทบกองทุนประกันสังคมและผู้ให้บริการตู้บุญเติม เป็นการตอบสนองนโยบาย Thailand 4.0 ของรัฐบาล ตามแนวทางประชารัฐ มีจุดมุ่งหมายเพื่อพัฒนาระบบการชําระเงินของประเทศไทย เข้าสู่ระบบการชําระเงินแบบอิเล็กทรอนิกส์อย่างครบวงจรแทนการใช้เงินสดหรือเช็ค เพื่อเป็นการอํานวยความสะดวก ลดต้นทุนค่าใช้จ่าย และเป็นการเพิ่มประสิทธิภาพการให้บริการภาครัฐ ทําให้ประชาชนสามารถเข้าถึงบริการจากภาครัฐได้อย่างสะดวกรวดเร็วมากยิ่งขึ้น
โดยสํานักงานประกันสังคม ได้พัฒนารูปแบบการส่งข้อมูลการชําระเงินสมทบและการชําระเงินผ่านระบบอิเล็กทรอนิกส์ (e – Payment) แทนการยื่นแบบแสดงรายการที่เป็นเอกสารและลดการใช้เงินสดหรือเช็ค ซึ่งจะทําให้นายจ้างได้รับความสะดวก รวดเร็ว ประหยัดเวลาและค่าใช้จ่าย และได้พัฒนารูปแบบวิธีการต่างๆ เพื่อรองรับการเปลี่ยนแปลงระบบของนายจ้างที่มีความหลากหลาย รวมทั้งเพื่อเป็นการสร้างแรงจูงใจให้นายจ้างชําระเงินสมทบเพิ่มมากขึ้น ผ่าน ๗ ธนาคาร ที่พร้อมให้บริการตั้งแต่วันที่ 1 พฤศจิกายน 2560 ได้แก่ ธนาคารกรุงไทย จํากัด (มหาชน) ธนาคารกรุงเทพ จํากัด (มหาชน) ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน) ธนาคารกรุงศรีอยุธยา จํากัด (มหาชน) ธนาคารมิซูโฮ จํากัด สาขากรุงเทพมหานคร ธนาคารซูมิโตโม มิตซุย แบงกิ้ง คอร์ปอเรชั่น และธนาคารทหารไทย จํากัด (มหาชน) ให้บริการช่องทางการยื่นแบบรายการแสดงการส่งเงินสมทบและการนําส่งเงินสมทบระบบอิเล็กทรอนิกส์ผ่านระบบ National Single Windows (NSW)
นอกจากนี้ยังได้เพิ่มช่องทางการให้บริการรับชําระเงินสมทบแก่ผู้ประกันตนตามมาตรา 40 โดยร่วมกับบริษัท ฟอร์ท สมาร์ท เซอร์วิส จํากัด (มหาชน) เปิดให้บริการรับชําระเงินสมทบผู้ประกันตนตามมาตรา 40 ผ่านตู้บุญเติม เพื่อรองรับการให้บริการผู้ประกันตนตามมาตรา 40 ที่อยู่ตามตําบล หมู่บ้านที่ไม่มีสาขาธนาคาร และหน่วยบริการที่ให้บริการตั้งอยู่ กว่า 100,000 ตู้ทั่วประเทศ สอบถามข้อมูลเพิ่มเติมได้ที่ สายด่วน 1506
+++++++++++++++++++
รัฐบาลไทย-ข่าวทำเนียบรัฐบาล-กอช. พร้อมจัดส่งใบแจ้งยอดปี 59 ถึงมือสมาชิก ก.พ. นี้
วันศุกร์ที่ 27 มกราคม 2560
กอช. พร้อมจัดส่งใบแจ้งยอดปี 59 ถึงมือสมาชิก ก.พ. นี้
กองทุนการออมแห่งชาติ หรือ กอช. เตรียมจัดส่งใบแจ้งยอดเงินประจําปี 2559 คาดถึงมือสมาชิกกลางเดือนกุมภาพันธ์ ทันยื่นเสียภาษีเงินได้ ย้ําสมาชิกตรวจสอบข้อมูลส่วนตัวและยอดเงินในบัญชีให้ถูกต้อง
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า กอช. ดําเนินการจัดส่งใบแจ้งยอดเงินสมาชิก (Statement) ประจําปี 2559 ทางไปรษณีย์ไปยังที่อยู่ที่สมาชิกแจ้งไว้กว่า 525,000 รายทั่วประเทศ โดยจะให้ถึงมือสมาชิกช่วงกลางเดือนกุมภาพันธ์ ซึ่งใบแจ้งยอดเงินฯ จะรายงานยอดเงินสะสมของสมาชิก ยอดเงินสมทบที่ได้รับจากรัฐ และผลประโยชน์จากการลงทุนในปีที่ผ่านมา อีกทั้งสามารถใช้เป็นเอกสารหลักฐานในการคํานวณและยื่นเสียภาษีเงินได้บุคคลธรรมดาต่อสรรพากรอีกด้วย ทั้งนี้สมาชิก กอช. สามารถนําไปใช้ประกอบการยื่น ภ.ง.ด. 90 หรือ ภ.ง.ด.91 เพื่อขอยกเว้นภาษีเงินได้บุคคลธรรมดาในส่วนของเงินสะสมที่จ่ายเข้า กอช. ตามจริงในปี 2559 สูงสุด 13,200 บาท เต็มจํานวน
อย่างไรก็ดี เมื่อสมาชิกได้รับใบแจ้งยอดเงินฯ แล้ว ควรตรวจสอบความถูกต้องของข้อมูลส่วนบุคคล อาทิ ชื่อ-สกุล และที่อยู่ รวมถึงตรวจสอบยอดเงินในบัญชี ประกอบไปด้วย 4 ส่วน คือ
1. ส่วนเงินสะสม เป็นส่วนเงินออมที่สมาชิกส่งเข้ามาฝากกับ กอช.
2. ส่วนเงินสมทบ เป็นเงินที่รัฐบาลช่วยสมาชิกออม (สมาชิกที่มีช่วงอายุ 15-30 ปี สมทบสูงสุด 600 บาท/ปี, ช่วงอายุ 30-50 ปี สมทบสูงสุด 960 บาท/ปี และสําหรับผู้มีอายุ 50 ปีขึ้นไป สมทบสูงสุด 1,200 บาท/ปี)
3. ส่วนเงินสะสมที่ไม่มีสิทธิได้รับเงินสมทบ เป็นเงินออมที่สมาชิกส่งเข้ามาฝากกับ กอช. แต่ไม่เข้าหลักเกณฑ์ที่รัฐบาลจ่ายเงินสมทบให้ อาทิ เงินสะสมช่วงที่สมาชิกมีงานทําเป็นแรงงานตามกฎหมาย เงินประกันสังคมหรือเงินบํานาญชราภาพที่โอนมาจากประกันสังคม เป็นต้น
4. ส่วนผลประโยชน์ เป็นดอกผลของเงินสะสมและเงินสมทบ
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 213, 224
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.อุตฯ ชี้แจงการตั้งรง. ผลิตน้ำตาลทรายและโรงไฟฟ้าชีวมวล อ.กุสุมาลย์ จ.สกลนคร
วันศุกร์ที่ 16 มิถุนายน 2560
ก.อุตฯ ชี้แจงการตั้งรง. ผลิตน้ําตาลทรายและโรงไฟฟ้าชีวมวล อ.กุสุมาลย์ จ.สกลนคร
ก.อุตฯ ชี้แจงการตั้งรง. ผลิตน้ําตาลทรายและโรงไฟฟ้าชีวมวล อ.กุสุมาลย์ จ.สกลนคร
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 7 ขวบ ที่ถูกแม่เลี้ยง ทำร้ายร่างกายได้รับบาดเจ็บสาหัส ที่ จ.ชลบุรี
วันพุธที่ 26 เมษายน 2560
รมว.พม. กําชับ จนท. เร่งเยียวยาจิตใจเด็กหญิงวัย 7 ขวบ ที่ถูกแม่เลี้ยง ทําร้ายร่างกายได้รับบาดเจ็บสาหัส ที่ จ.ชลบุรี
รมว.พม. กําชับ จนท. เร่งเยียวยาจิตใจเด็กหญิงวัย 7 ขวบ ที่ถูกแม่เลี้ยง ทําร้ายร่างกายได้รับบาดเจ็บสาหัส ที่ จ.ชลบุรี
วันนี้ (26 เม.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 617/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีพบเด็กหญิงวัย 7 ขวบ ชาวกัมพูชา วิ่งหนี ออกจากบ้าน เพื่อมาขอความช่วยเหลือจากเพื่อนบ้าน หลังจากถูกแม่เลี้ยงวัย 38 ปี ทําร้ายร่างกาย ได้รับบาดเจ็บสาหัส โดยการ ถูกน้ําร้อนราดลําตัว และมีรอยเตารีดนาบที่ขาเป็นแผลขนาดใหญ่ อีกทั้งบริเวณศีรษะและหลังยังมีรอยแผลอีกหลายจุด เป็นที่ น่าเวทนากับผู้พบเห็นเป็นอย่างมาก ที่อําเภอศรีราชา จังหวัดชลบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ โดยเฉพาะการเร่งเยียวยาฟื้นฟูสภาพจิตใจของเด็กหญิงอย่างเร่งด่วน และประเมินทางสังคมของครอบครัวดังกล่าว หากไม่สามารถเลี้ยงดูเด็กได้ ให้รับเด็กเข้ามาอยู่ในความดูแลในหน่วยงานสังกัดกระทรวงการพัฒนาสังคมฯ เพื่อคุ้มครองสวัสดิภาพ และฟื้นฟูเยียวยาสภาพจิตใจให้เด็กสามารถกลับไปใช้ชีวิตในสังคมได้อย่างปกติสุขต่อไป
พลตํารวจเอก อดุลย์ กล่าวเพิ่มเติมว่า สําหรับกรณีเด็กหนุ่มวัย 16 ปี เป็นเด็กเรียนดี สอบติดคณะวิศวะ จุฬาลงกรณ์มหาวิทยาลัย ทางบ้านมีฐานะยากจน แต่สู้ชีวิต ทํางานพิเศษทุกอย่าง เพื่อหาเลี้ยงตนเอง ใช้เป็นทุนการศึกษา และช่วยเหลือจุนเจือครอบครัว บางวันต้องอดทนกินข้าวเพียงมื้อเดียว เพื่อตั้งใจเก็บเงินไว้เป็นค่าเทอม แต่ก็ยังไม่เพียงพอ เนื่องจากมีค่าใช้จ่ายสูง อาศัยอยู่กับผู้เป็นแม่เพียงลําพัง ที่ย่านปทุมวัน กรุงเทพฯ นั้น ตนขอชื่นชมในความขยันหมั่นเพียร มีมุมานะ ตั้งใจศึกษาเล่าเรียน และยังช่วยแบ่งเบาภาระของครอบครัว มีความกตัญญู น่ายกย่องเป็นแบบอย่างที่ดีของเด็กและเยาวชน ทั้งนี้ ได้กําชับให้หน่วยงาน ที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคม ของครอบครัวดังกล่าว พร้อมให้การช่วยเหลือในเบื้องต้น ตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาอย่างต่อเนื่อง รวมทั้ง การแนะนําให้คําปรึกษาในเรื่องการส่งเสริมการประกอบอาชีพเสริม เพื่อสร้างรายได้ที่มั่นคงและเพียงพอ สามารถเลี้ยงดูตนเองและครอบครัวได้